Diari Oficial de la Generalitat Valenciana


Sumari del DOGV 6741, del 26-03-2012 (2012/1998)

Notificació de la sentència dictada en el procediment d'incident concursal comú número 639/2010.
------------------------------------------------------------------------------------------------

### Dades del document

Número de DOGV
:   6741

Data del DOGV
:   26-03-2012

Secció del DOGV
:   IV. ADMINISTRACIÓ DE JUSTÍCIA

Número del document
:   2012/1998


Organisme emissor
:   Jutjat Mercantil Número 2 de València

Tipus de document
:   Edicte

Notificació de la sentència dictada en el procediment d'incident concursal comú número 639/2010. [2012/1998]  
Incident concursal comú 000639/2010  
Demandant: Administració concursal, concurs 252/2007.  
Demandat: Ivan Skopljanac.  
Jorge Víctor Iglesias de Baya, secretari del Jutjat Mercantil número 2 de València, faig saber:  
Que en este Jutjat a càrrec meu, se seguixen les actuacions d'incident concursal comú 639/2010 a instància de l'administració concursal, concurs 252/2007 representat contra Ivan Skopljanac, en el qual mitjançant la resolució del dia de hui he acordat, com ho verifique, notificar la sentència dictada en les actuacions indicades a la persona demandada en parador ignorat Ivan Skopljanac.  
L'encapçalament i part dispositiva de la indicada sentència són com seguix:  
«Sentència número 81/2012  
Magistrat jutge que la dicta: Fernando Presencia Crespo.  
Lloc: València.  
Data: 17 de febrer de 2012.  
Part demandant: Administració Concursal, concurs 252/2007.  
Part demandada: Ivan Skopljanac.  
Fernando Presència Crespo, magistrat jutge del Jutjat Mercantil número 2 de València, he vist les actuacions de juí incidental número 639/2010 promogudes a instàncies de l'Administració concursal del concurs 252/2007, que formulen demanda de compliment de contracte, en el procediment concursal número 252/2007 de la deutora Vidrios Benigánim, SAL contra Ivan Skopljanac.  
  
Dispositiva  
Estime la demanda de juí incidental promoguda per l'Administració concursal del concurs 252/2007, formulant demanda de compliment de contracte, en el procediment concursal número 252/2007 de la deutora Vidrios Benigánim, SAL, contra Ivan Skopljanac, declare i condemne conforme se sol·licita en l'escrit inicial de demanda amb caràcter principal.  
Si en execució de sentència es constata la impossibilitat de complir el contracte en els termes acordats, es procedirà a la seua resolució.  
  
Tot això sense fer expressa imposició de les costes causades a cap de les parts litigants, costejant cada una els de la seua instància i les comunes per mitat.  
Notifiqueu esta resolució a les parts i feu-los saber que contra esta resolució pot interposar-se un recurs d'apel·lació davant de l'Audiència Provincial de València (art. 455 LECn). El recurs s'interposarà davant del tribunal que haja dictat la resolució que s'impugne dins del termini de 20 dies comptats des de l'endemà a la notificació d'aquella, i s'exposaran les al·legacions en què es base la impugnació, a més de citar la resolució apel·lada i els pronunciaments que impugna (art. 458.1 i 2 LECn).  
De conformitat amb la disposició addicional 15a de la Llei Orgànica del Poder judicial, perquè s'admeta a tràmit el recurs d'apel·lació contra esta resolució es constituirà un dipòsit de 50 euros, que li serà tornat només en el cas que el recurs siga estimat. El depòsit es constituirà fent l'ingrés de l'esmentada quantitat en el banc Banesto, en el compte corresponent a este expedient indicant, en el camp concepte el codi "02 civil-apel·lació" i la data de la resolució recorreguda amb el format dd/mm/aaaa. En el cas de realitzar l'ingrés per mitjà de transferència bancària, després de completar el codi de compte corrent (CCC 20 dígits), s'indicarà en el camp "Concepte" el número de compte, el codi i la data en la forma exposada anteriorment.  
  
Expediu un certificat d'esta sentència i uniu-lo al procediment concursal, incloent-hi el seu original en el llibre de sentències civils d'este Jutjat.  
Esta és la meua sentència, que pronuncie, mane i firme».  
Publicació. En la mateixa data es publica la present resolució per mitjà de la notificació a les parts, de la qual cosa en done fe.  
I perquè servisca de notificació de la sentència a les persones demandades en ignorat parador de conformitat amb el que disposa l'article 497.2 de la Llei d'Enjudiciament Civil, s'expedix este edicte.  
  
València, 17 de febrer de 2012.- El secretari: Jorge Víctor Iglesias de Baya.